钦定古今图书集成/明伦汇编/官常典/第214卷 > 赵徽
## 钦定古今图书集成/明伦汇编/官常典/第214卷 > 赵徽

按《辽史》本传：“徽，南京人。重熙五年，擢甲科，累迁大理
正。清宁二年，铜州人妄毁三教，徽按鞫之，以状闻称
旨。历烦剧，有能名，累迁翰林学士承旨。咸雍初，为度
支使。三年，拜参知政事，出为武定军节度使。及代，军
民请留，后同知枢密院事，兼南府宰相，门下侍郎平
章事。致仕，卒，追赠中书令，谥文宪。”